༄༅། ། སྲུང་མའི་འཁུ་ལྡོག་ཞི་བའི་བསྒོམ་བཟླས་བྱ་ཚུལ་བཞུགས།
༄༅། ། རང་དང་མདུན་གྱི་རྒྱལ་པོ་ཡི། ། སྤྱི་གཙུག་པདྨ་ཟླ་བའི་སྟེང་། ། ཧཱུཾ་ལས་རྩ་
བའི་བླ་མ་དང་། ། དབྱེར་མེད་རྡོ་རྗེ་སེམས་དཔའནི། ། ཡབ་ཡུམ་རྒྱན་དང་ཕྱག་མཚན་
རྫོགས། ། ཐུགས་ཀར་ཟླ་སྟེང་ཧཱུཾ་ཡིག་མཐར། ། ཡིག་བརྒྱའི་སྔགས་ཕྲེང་དཀར་པོས་བསྐོར། །
འོད་འཕྲོས་ཕྱོགས་བཅུའི་རྒྱལ་ཀུན་གྱི། ། བྱིན་རླབས་ནུས་མཐུ་མ་ལུས་པ། ། འོད་ཀྱི་རྣམ་
པར་བསྡུས་ཏེ་ཐིམ། ། གཟི་བརྗིད་མཐུ་སྟོབས་ཆེར་འབར་ཞིང་། ། སྔགས་ཕྲེང་ལས་བབས་
བདུད་རྩིའི་རྒྱུན། ། དཀར་པོ་དཔག་མེད་བབས་པ་རྣམས། ། རང་དང་ཆོས་སྐྱོང་འཁོར་
བཅས་ཀྱི། ། སྤྱི་གཙུག་ནས་ཞུགས་ལུས་ཀུན་གང་། ། སྡོམ་གསུམ་རྩ་བ་ཡན་ལག་གི། དམ་
ཚིག་དང་འགལ་ཉེས་ལྟུང་དང་། ། ལྷ་སྲུང་ཐུགས་དང་འགལ་གྱུར་པའི། ། ནོངས་པ་གང་
བགྱིས་བྱང་ཞིང་དག ། ཆོས་སྐྱོང་འཁོར་དང་བཅས་རྣམས་ཀྱང་། ། འཁོན་དང་འཁུ་ལྡོག་
གྲིབ་ཕོག་སོགས། ། མ་ལུས་བྱང་ཞིང་དག་གྱུར་ཏེ། ། དགྱེས་འཛུམ་གཟི་བརྗིད་སྟོབས་དང་
ལྡན། ། འཕྲིན་ལས་རྣམ་བཞི་ཐོགས་མེད་དུ། ། བྲན་ལྟར་སྒྲུབ་ཅིང་བདག་ཉིད་ལ། ། བརྩེ་
གདུང་དྲག་པོས་སྐད་ཅིག་ཀྱང་། ། མི་འབྲལ་འགྲོགས་པའི་རྣམ་པར་གྱུར། ། ཅེས་པའི་དམིགས་པ་
དང་བཅས་ཡིག་བརྒྱ་ཅི་མང་བརྗོད། མཐར་སྤྱི་བོའི་བླ་མ་རྡོར་སེམས་ཟུང་། ། རང་དང་ཆོས་སྐྱོང་
འཁོར་བཅས་ལ། ། ཐིམ་པས་སྒོ་གསུམ་བླ་མ་ལྷའི། ། སྐུ་གསུང་ཐུགས་དང་དབྱེར་མེད་
གྱུར། ། དེ་ནས་བསྐང་བཤགས་སོགས་ཇི་ལྟར་རིགས་པར་བྱའོ། ། ཞེས་སྲུང་མའི་འཁུ་ལྡོག་ཞི་བའི་བསྒོམ་བཟླས་
བྱ་ཚུལ་འདི་ནི། རྔ་བའི་དགོན་གསར་གྱི་མཁན་རིན་པོ་ཆེ་དཀོན་མཆོག་འཇམ་དཔལ་ནས་བསྐུལ་ཞིང་། རང་
གཞན་མང་བོ་ལ་ཡང་མཁོ་བར་མཐོང་སྟེ། ༧རོང་པོ་ཆོས་རྗེ་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།
290

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼སྤྲི༽